
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 910 

19 Μαίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Συμπλήρωση της αριθμ. 3529.2/18/2015/30-03-2015 


υπουργικής απόφασης «Χορήγηση έκτακτης Οι¬ 
κονομικής Ενισχύσεως σε Ορισμένες Κατηγορί¬ 
ες Ανέργων Ναυτικών, Λόγω Εορτών Πάσχα 2015» 

(Β' 489). 1 

Εισαγωγή μαθητών και σχετικές ρυθμίσεις στα Πρό¬ 
τυπα και στα Πειραματικά Σχολεία για το σχολι¬ 
κό έτος 2015-2016. 2 


ΑΠΟΦΑΣΕΙ Σ 

Αριθμ. 3529.2/28/2015 (1) 


Συμπλήρωση της αριθμ. 3529.2/18/2015/30-03-2015 
υπουργικής απόφασης «Χορήγηση έκτακτης Οικο¬ 
νομικής Ενισχύσεως σε Ορισμένες Κατηγορίες Ανέρ¬ 
γων Ναυτικών, Λόγω Εορτών Πάσχα 2015» (Β' 489). 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΑΣ, ΥΠΟΔΟΜΩΝ, ΝΑΥΤΙΛΙΑΣ 
ΚΑΙ ΤΟΥΡΙΣΜΟΥ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 4 του Ν. 6002/1934 «Περί προστασίας 
των ανέργων εργατών θαλάσσης και των οικογενειών 
αυτών» (Α' 37), όπως συμπληρώθηκε με το άρθρο 29 
του Ν. 3450/2006 «Αναβάθμιση και αναδιάρθρωση της 
ναυτικής εκπαίδευσης και άλλες διατάξεις» (Α' 64). 

β) Των άρθρων 2 και 3 του Π.δ. 228/1998 «Επιδότηση 
Ανέργων Ναυτικών», (Α' 176), όπως ισχύει. 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.δ. 63/2005 (Α' 98). 

δ) Των άρθρων 20 και 77 του Ν. 4270/2014 «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/ 85/ ΕΕ) - δημόσιο λογιστικό και άλλες 
διατάξεις» (Α' 143). 

ε) Του Π.δ. 113/2010 «Ανάληψη υποχρεώσεων από τους 
Διατάκτες» (Α' 194). 

στ) Του Π.δ. 24/2015 «Σύσταση και μετονομασία Υπουρ¬ 
γείων, μεταφορά της Γ ενικής Γ ραμματείας Κοινωνικών 
Ασφαλίσεων» (Α' 20). 


ζ) Του Π.δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α' 170). 

η) Του Π.δ. 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 21). 

θ) Της αριθμ. Υ92 απόφασης του Πρωθυπουργού «Ανά¬ 
θεση αρμοδιοτήτων στον Αναπληρωτή Υπουργό Οικο¬ 
νομίας, Υποδομών, Ναυτιλίας και Τουρισμού, Θεόδωρο 
Δρίτσα» (Β' 285). 

ι) Της αριθμ. Υ59/ 16-02-2015 απόφασης του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Δημήτριο Μάρδα» (Β' 256). 

2. Την πρόταση του Διοικητικού Συμβουλίου του Οίκου 
Ναύτου (θέμα Ιο πρακτικού της αριθ. 5108/04/14-04-2015 
Συνεδρίασης Δ.Σ./Ο.Ν.). 

3. Την πρόταση του Διοικητικού Συμβουλίου του Οίκου 
Ναύτου (θέμα Ιο πρακτικού της αριθ. 5110/06/29-04-2015 
Συνεδρίασης Δ.Σ./Ο.Ν.). 

4. Την αριθ. 1351-03/02/03-02-2015 (ΑΔΑ: 70ΣΚ469ΗΞΞ- 
7Σ8) απόφαση Ανάληψης Υποχρέωσης του Οίκου Ναύ¬ 
του (Ο.Ν.). 

5. Το γεγονός ότι από τις διατάξεις της παρούσας 
απόφασης προκαλείται δαπάνη εκατό σαράντα δύο 
χιλιάδων και επτακοσίων πενήντα ευρώ (€ 142.750,00) 
περίπου στον ΚΑΕ 0652 του προϋπολογισμού του Ο.Ν. 
οικονομικού έτους 2015, αποφασίζουμε: 

1. Στην παράγραφο 3 της υπ’ αριθμ. 3529.2/18/2015 (Β' 
489) υπουργικής απόφασης προστίθεται υποπαράγρα- 
φος ε’ ως εξής: 

«ε) Ναυτικοί μέλη πληρώματος πλοίων εταιρειών: 

αα) με τις οποίες το Ελληνικό Δημόσιο έχει συνάψει 
σύμβαση ανάθεσης δημόσιας υπηρεσίας σύμφωνα με 
το άρθρο όγδοο του Ν. 2932/2001 «Ελεύθερη παροχή 
υπηρεσιών στις θαλάσσιες ενδομεταφορές Σύσταση 
Γ ενικής Γ ραμματείας Λιμένων και Λιμενικής Πολιτικής - 
Μετατροπή Λιμενικών Ταμείων σε Ανώνυμες Εταιρείες 
και άλλες διατάξεις» (Α' 145), οι οποίοι απείχαν από την 
εργασία τους λόγω άσκησης, εντός τριμήνου από το 
χρόνο θέσης σε ισχύ της παρούσας, του δικαιώματος 
της επίσχεσης για ληξιπρόθεσμες αποδοχές εξαιτί- 
ας των οποίων δεν εκτελέστηκαν δρομολόγια των εν 
λόγω πλοίων (απαγόρευση απόπλου από την αρμόδια 
λιμενική αρχή), 

ββ) που έχουν υπαχθεί σε καθεστώς παροχής προστα¬ 
σίας λόγω μη εκπλήρωσης των περί μισθοτροφοδοσίας 

υποχρεώσεων του πλοιοκτήτη, κατά το χρόνο θέσεως 
σε ισχύ της παρούσας. 

γγ) που, κατά το χρόνο θέσης σε ισχύ της παρούσας, 
απέχουν από την εργασία τους λόγω άσκησης του δι¬ 
καιώματος της επίσχεσης για ληξιπρόθεσμες αποδοχές 
και παραμένουν ναυτολογημένοι σε Ε/Γ - Ο/Γ πλοία που 
έχουν διακόψει τους πλόες τους. 

Για τις περιπτώσεις αα', ββ', γγ', η Διεύθυνση Ναυτικής 
Εργασίας του Υπουργείου Οικονομίας, Υποδομών, Ναυ¬ 
τιλίας και Τουρισμού καταρτίζει κατάσταση ναυτικών 
με βάση έγγραφα στοιχεία που τηρούνται σε αυτή ή/ 
και στις κατά τόπους αρμόδιες Λιμενικές Αρχές και 
οριστικοποιεί κατάλογο δικαιούχων, τον οποίο απο¬ 
στέλλει στον Οίκο Ναύτου προς καταβολή της έκτακτης 
οικονομικής ενίσχυσης κατόπιν αιτήσεως.». 

2. Η οικονομική ενίσχυση καταβάλλεται από τη δη¬ 
μοσίευση της παρούσας στην Εφημερίδα της Κυβερ- 
νήσεως και για χρονικό διάστημα δέκα (10) εργάσιμων 
ημερών, στους δικαιούχους, με την προσέλευση τους 
στον Οίκο Ναύτου Πειραιά ή στις Λιμενικές Αρχές που 
έχουν ορισθεί σύμφωνα με την κείμενη νομοθεσία για 
την παροχή της προβλεπόμενης προστασίας. 

3. Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Μαίου 2015 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΑΣ, ΥΠΟΔΟΜΩΝ, 

ΝΑΥΤΙΛΙΑΣ ΚΑΙ ΤΟΥΡΙΣΜΟΥ ΟΙΚΟΝΟΜΙΚΩΝ 

ΘΕΟΔΩΡΟΣ ΔΡΙΤΣΑΣ ΔΗΜΗΤΡΙΟΣ ΜΑΡΔΑΣ 
-♦- 

Αριθμ. 77446/Δ6 (2) 

Εισαγωγή μαθητών και σχετικές ρυθμίσεις στα Πρό¬ 
τυπα και στα Πειραματικά Σχολεία για το σχολικό 
έτος 2015-2016. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Κεφαλαίου Γ' του Ν. 3966/2011 
(ΦΕΚ 118/Α') «Θεσμικό πλαίσιο των Πρότυπων Πειρα¬ 
ματικών Σχολείων, Ίδρυση Ινστιτούτου Εκπαιδευτικής 
Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων «ΔΙΟΦΑΝΤΟΣ» και λοιπές 
διατάξεις», ιδίως των άρθρων 36, 40, 41, 44 και 52 όπως 
τροποποιήθηκαν, αντικαταστάθηκαν και ισχύουν με τις 
διατάξεις α) της παρ. 4 του άρθρου 329 του Ν. 4072/2012 
(ΦΕΚ 86/Α') «Βελτίωση επιχειρηματικού περιβάλλοντος 
- Νέα εταιρική μορφή - Σήματα- Μεσίτες Ακινήτων-Ρύθ- 
μιση θεμάτων ναυτιλίας, λιμένων και αλιείας και άλλες 
διατάξεις» β)του άρθρου 36 του Ν. 4186/2013 (ΦΕΚ 193/ 
Α') «Αναδιάρθρωση της Δευτεροβάθμιας Εκπαίδευσης 
και λοιπές διατάξεις» β)του άρθρου 60 του Ν. 4310/2014 
(Φ.Ε.Κ. 258/Α') και γ) των άρθρων 10, 11, 12 και 15 του 
Ν. 4327/2015 «Επείγοντα μέτρα για την Πρωτοβάθμια, 
Δευτεροβάθμια και Τριτοβάθμια Εκπαίδευση και άλλες 
διατάξεις» (Φ.Ε.Κ. 50/Α'). 

2. Την αριθμ. Υ100/20-02-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Πολιτισμού, Παιδείας και θρησκευμάτων Ανα¬ 
στάσιο Κουράκη (Φ.Ε.Κ. 299/τ.Β'/27-02-2015). 


3. Την αριθμ. Υ168/23-04-2015 απόφαση του Πρωθυ¬ 
πουργού «Τροποποίηση απόφασης ανάθεσης αρμοδιο¬ 
τήτων στον Αναπληρωτή Υπουργό Πολιτισμού, Παιδεί¬ 
ας και θρησκευμάτων Αναστάσιο Κουράκη (Φ.Ε.Κ. 720/ 
τ.Β727-04-2015). 

4. Την αριθμ. 175189/ΓΔ4/29-10-2014 υπουργική απόφα¬ 
ση (ΦΕΚ 726/ΥΟΔΔ) «Συγκρότηση της Διοικούσας Επι¬ 
τροπής Προτύπων Πειραματικών Σχολείων (Δ.Ε.Π.Π.Σ.)» 
και την αριθμ. 29309/Δ6/24-02-2015 υπουργική απόφαση 
«Αποδοχή παραίτησης Προέδρου και Μελών της Διοι- 
κούσας Επιτροπής Προτύπων Πειραματικών Σχολείων» 
(Φ.Ε.Κ. 112/ Υ.Ο.Δ.Δ.). 

4. Την αριθμ. 47102/Δ6/20-03-2015 υπουργική απόφα¬ 
ση «Αντικατάσταση του Προέδρου, των μελών και της 
γραμματέως της Διοικούσας Επιτροπής Προτύπων Πει¬ 
ραματικών Σχολείων» (Φ.Ε.Κ. 176/ Υ.Ο.Δ.Δ.). 

4. Την αριθμ. 5/2015 πράξη της Δ.Ε.Π.Π.Σ. 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Την εισαγωγή μαθητών στα Πρότυπα και στα Πειρα¬ 
ματικά Σχολεία για το σχολικό έτος 2015-2016, ως εξής: 

Κάθε ενδιαφερόμενος για εισαγωγή δικαιούται να 
συμμετέχει στις διαδικασίες επιλογής μίας και μόνο 
σχολικής μονάδας, είτε μίας Πρότυπης, είτε μίας Πει¬ 
ραματικής. 

Α. Εισαγωγή μαθητών/τριών και σχετικές ρυθμίσεις 
στα Πειραματικά Νηπιαγωγεία για το σχολικό έτος 2015- 
2016. 

Η επιλογή των μαθητών/τριών στα Πειραματικά Νη¬ 
πιαγωγεία θα γίνει με κλήρωση. 

Οι ενδιαφερόμενοι γονείς και κηδεμόνες για την εισα¬ 
γωγή των νηπίων στο νηπιαγωγείο οφείλουν να υποβά¬ 
λουν ηλεκτρονικά αίτηση στην ηλεκτρονική πλατφόρμα 
της Δ.Ε.Π.Π.Σ., στην οποία θα δηλώνουν το Πειραματικό 
Νηπιαγωγείο που επιθυμούν, κατά το χρονικό διάστημα 
από 22 Μάίου έως και 9 Ιουνίου 2015. Οι καταστάσεις 
των υποψηφίων μαθητών/τριών θα αναρτηθούν στο δι¬ 
αδίκτυο και στον πίνακα ανακοινώσεων του σχολείου 
μετά την λήξη της προθεσμίας υποβολής των αιτήσεων. 

Τα έγγραφα, τα οποία ορίζει ο νόμος για την εγγρα¬ 
φή των νηπίων, συμπεριλαμβανομένων και αυτών που 
τυχόν δικαιολογούν την ένταξη των νηπίων στην ειδική 
κλήρωση του 20%, θα κατατεθούν από τους γονείς και 
κηδεμόνες των νηπίων που θα κληρωθούν, μετά την 
ολοκλήρωση της διαδικασίας της κλήρωσης και στο 
πλαίσιο της διαδικασίας εγγραφής. 

Μετά τη λήξη της προβλεπόμενης προθεσμίας υπο¬ 
βολής αιτήσεων, αν ο συνολικός αριθμός των υποψη¬ 
φίων μαθητών και μαθητριών είναι ίσος ή μικρότερος 
από τον αριθμό των προβλεπόμενων θέσεων, το οικείο 
ΕΠ.Ε.Σ. αποφασίζει την εισαγωγή όλων ανεξαιρέτως 
των υποψηφίων. Αν αντίθετα ο συνολικός αριθμός των 
υποψηφίων μαθητών και μαθητριών είναι μεγαλύτερος 
από τον αριθμό των προβλεπόμενων θέσεων, επιλέγο¬ 
νται με κλήρωση (γενική και ειδική), σε ίσο αριθμό από 
κάθε φύλο, όσοι μαθητές ή μαθήτριες απαιτούνται για 
την πλήρωση οπωσδήποτε όλων των θέσεων. 

Η ανωτέρω κλήρωση θα διεξαχθεί τη Τρίτη, 16 Ιουνίου 
2015 μέσα στο οικείο διδακτήριο και ενώπιον των εν¬ 
διαφερομένων γονέων, από τριμελή επιτροπή γονέων, 
που ορίζεται από τους ίδιους. Η επιτροπή επιδεικνύει 
στους παρευρισκόμενους κάθε κλήρο πριν τον διπλώσει 

και τον τοποθετήσει στην κληρωτίδα. Τους κλήρους 
τραβούν οι παρευρισκόμενοι γονείς με τη σειρά. Το 
έργο της επιτροπής λήγει με τη σύνταξη ειδικού σχετι¬ 
κού πρακτικού. Αρχικά θα διεξαχθεί η γενική κλήρωση, 
σύμφωνα με την οποία θα επιλεγεί το 80% των προκη- 
ρυσσομένων θέσεων, στην οποία θα συμμετέχουν όλοι 
οι υποψήφιοι μαθητές και μαθήτριες. 

Στη συνέχεια θα διεξαχθεί η ειδική κλήρωση, με την 
οποία θα επιλεγεί το 20% των προκηρυσσομένων θέσε¬ 
ων για μαθητές και μαθήτριες οι οποίοι είναι: α) δίδυμοι/ 
ες ή τρίδυμοι/ες ή υιοθετημένοι/ες αδελφοί/ες μαθητών 
ή μαθητριών που κληρώθηκαν και έχουν γεννηθεί το 
ίδιο έτος, β) αδελφοί/ες μαθητών/τριών που ήδη φοι¬ 
τούν στο συνδεδεμένο Πειραματικό Δημοτικό Σχολείο, 
Γυμνάσιο ή Λύκειο (εάν υφίστανται) και δεν φοιτούν 
στην τάξη αποφοίτησης της καταληκτικής σχολικής 
μονάδας και γ) παιδιά εκπαιδευτικών που υπηρετούν με 
πενταετή θητεία στο Πειραματικό Νηπιαγωγείο ή στο 
συνδεδεμένο Δημοτικό ή στο συνδεδεμένο Γυμνάσιο 
ή στο συνδεδεμένο Λύκειο (εάν υφίστανται) και δεν 
αποχωρούν από το σχολείο στο τέλος της σχολικής 
χρονιάς, κατά την οποία διεξάγεται η κλήρωση. Αρχι¬ 
κά κληρώνονται οι δίδυμοι/ες ή τρίδυμοι/ες αδελφοί/ 
ες ή υιοθετημένοι/ες αδελφοί/ες εκείνων των μαθη¬ 
τών/τριών που έχουν επιλεγεί στην γενική κλήρωση. 
Οι τυχόν κενές θέσεις που δεν έχουν καλυφθεί με την 
προηγούμενη κατηγορία καλύπτονται από μαθητές και 
μαθήτριες της κατηγορίας (β). Αν υπάρχουν ακόμη κενές 
θέσεις, αυτές καλύπτονται από μαθητές και μαθήτριες 
της κατηγορίας (γ). Στη περίπτωση αυτή προτεραιότητα 
έχουν τα παιδιά εκπαιδευτικών του Νηπιαγωγείου και 
ακολουθούν τα παιδιά των εκπαιδευτικών του συνδε- 
δεμένου Δημοτικού, του συνδεδεμένου Γυμνασίου και 
του συνδεδεμένου Λυκείου. Την τυπική εγκυρότητα της 
κλήρωσης εγγυάται με την παρουσία του το ΕΠ.Ε.Σ. του 
Πειραματικού Σχολείου (Νηπιαγωγείου). 

Παράλληλα, για την πλήρωση των κενών θέσεων, που 
τυχόν θα παραμείνουν μετά την ειδική κλήρωση επι¬ 
λογής του 20% ή θα δημιουργηθούν κατά τη διάρκεια 
του διδακτικού έτους, καταρτίζονται την ίδια ημέρα δύο 
πίνακες, ένας για τους μαθητές και ένας για τις μαθή¬ 
τριες, στους οποίους αναγράφονται κατά σειρά μέχρι 
30 μαθητές ή μαθήτριες, σε κάθε πίνακα αντίστοιχα, 
οι οποίοι επιλέγονται ως επιλαχόντες με κλήρωση που 
γίνεται μεταξύ των μαθητών και μαθητριών που δεν 
κληρώθηκαν για την κάλυψη των προβλεπόμενων κε¬ 
νών θέσεων. Για την περίπτωση των επιλαχόντων δεν 
υφίσταται κλήρωση ειδικών κατηγοριών. 

Αμέσως μετά τη διεξαγωγή των κληρώσεων και τη 
σύνταξη του σχετικού πρακτικού από την επιτροπή 
των γονέων και κηδεμόνων, το ΕΠ.Ε.Σ. επικυρώνει το 
αποτέλεσμα και γνωστοποιεί με σχετική έγγραφη ανα¬ 
κοίνωση τα ονόματα των μαθητών και μαθητριών που 
καταλαμβάνουν τις καθορισμένες θέσεις. Με παράλληλη 
ανακοίνωσή του γνωστοποιεί επίσης τους δυο πίνακες 
με τους επιλαχόντες της προηγούμενης παραγράφου, 
των οποίων η ισχύς παύει με τη λήξη των μαθημάτων 
του διδακτικού έτους 2015-2016. Οι παραπάνω ανακοι¬ 
νώσεις αναρτώνται στην ιστοσελίδα και στον πίνακα 
ανακοινώσεων του Σχολείου. 

Β. Εισαγωγή μαθητών και σχετικές ρυθμίσεις στα Πει¬ 
ραματικά Δημοτικά Σχολεία για το σχολικό έτος 2015- 
2016. 


Για τα υφιστάμενα Πειραματικά Νηπιαγωγεία και Δη¬ 
μοτικά Σχολεία, τα οποία συνδέονται μεταξύ τους, οι 
απόφοιτοι του Νηπιαγωγείου θα εγγραφούν, εφόσον 
το επιθυμούν, αυτοδίκαια στο συνδεδεμένο Δημοτικό 
Σχολείο. Στην περίπτωση που ο αριθμός των αιτούντων 
αποφοίτων υπερβαίνει τον αριθμό των διαθέσιμων θέ¬ 
σεων, τότε ο τελευταίος αυξάνεται αναλόγως. 

Κλήρωση θα διενεργηθεί για τη συμπλήρωση τυχόν 
κενών θέσεων και μόνο. Αν το Πειραματικό Δημοτικό 
Σχολείο δεν συνδέεται με Πειραματικό Νηπιαγωγείο, 
η εισαγωγή των μαθητών/τριών θα γίνει αποκλειστικά 
με κλήρωση. 

Οι ενδιαφερόμενοι γονείς και κηδεμόνες για την εισα¬ 
γωγή των μαθητών στο Δημοτικό οφείλουν να υποβά¬ 
λουν ηλεκτρονικά αίτηση στην ηλεκτρονική πλατφόρμα 
της Δ.Ε.Π.Π.Σ., στην οποία θα δηλώνουν το Πειραματικό 
Δημοτικό Σχολείο που επιθυμούν, κατά το χρονικό διά¬ 
στημα από 22 Μαΐου έως και 9 Ιουνίου 2015. Οι καταστά¬ 
σεις των υποψηφίων μαθητών/τριών θα αναρτηθούν στο 
διαδίκτυο και στον πίνακα ανακοινώσεων του σχολείου 
μετά την λήξη της προθεσμίας υποβολής των αιτήσεων. 

Τα έγγραφα, τα οποία ορίζει ο νόμος για την εγγραφή 
των μαθητών, συμπεριλαμβανομένων και αυτών που τυ¬ 
χόν δικαιολογούν την ένταξη των μαθητών στην ειδική 
κλήρωση του 20%, θα κατατεθούν από τους γονείς και 
κηδεμόνες των μαθητών που θα κληρωθούν, μετά την 
ολοκλήρωση της διαδικασίας της κλήρωσης και στο 
πλαίσιο της διαδικασίας εγγραφής. 

Μετά τη λήξη της προβλεπόμενης προθεσμίας υπο¬ 
βολής αιτήσεων, αν ο συνολικός αριθμός των υποψη¬ 
φίων μαθητών και μαθητριών είναι ίσος ή μικρότερος 
από τον αριθμό των προβλεπόμενων θέσεων, το οικείο 
ΕΠ.Ε.Σ. αποφασίζει την εισαγωγή όλων ανεξαιρέτως των 
υποψηφίων. Αν αντίθετα ο συνολικός αριθμός των υπο¬ 
ψηφίων μαθητών και μαθητριών είναι μεγαλύτερος από 
τον αριθμό των προβλεπόμενων θέσεων, επιλέγονται 
με κλήρωση (γενική και ειδική), σε ίσο αριθμό από κάθε 
φύλο, όσοι μαθητές ή όσες μαθήτριες απαιτούνται για 
την πλήρωση οπωσδήποτε όλων των θέσεων. 

Η ανωτέρω κλήρωση θα διεξαχθεί την Τρίτη, 16 Ιου¬ 
νίου 2015 μέσα στο οικείο διδακτήριο και ενώπιον των 
ενδιαφερομένων γονέων, από τριμελή επιτροπή γονέων, 
που ορίζεται από τους ίδιους. Η επιτροπή επιδεικνύει 
στους παρευρισκόμενους κάθε κλήρο πριν τον διπλώσει 
και τον τοποθετήσει στην κληρωτίδα. Τους κλήρους 
τραβούν οι παρευρισκόμενοι γονείς με τη σειρά. Το 
έργο της επιτροπής λήγει με τη σύνταξη ειδικού σχετι¬ 
κού πρακτικού. Αρχικά θα διεξαχθεί η γενική κλήρωση, 
σύμφωνα με την οποία θα επιλεγεί το 80% των προκη¬ 
ρυσσομένων θέσεων, στην οποία θα συμμετέχουν όλοι 
οι υποψήφιοι μαθητές και μαθήτριες. 

Στη συνέχεια θα διεξαχθεί η ειδική κλήρωση, με την 
οποία θα επιλεγεί το 20% των προκηρυσσομένων θέσε¬ 
ων για μαθητές και μαθήτριες οι οποίοι είναι: α) δίδυμοι/ 
ες ή τρίδυμοι/ες ή υιοθετημένοι/ες αδελφοί/ες μαθητών 
ή μαθητριών που κληρώθηκαν και έχουν γεννηθεί το ίδιο 
έτος, β) αδελφοί/ες μαθητών/τριών που ήδη φοιτούν στο 
Δημοτικό ή στο συνδεδεμένο Πειραματικό Νηπιαγωγείο, 
Γυμνάσιο ή Λύκειο (εάν υφίστανται) και δεν φοιτούν 
στην τάξη αποφοίτησης της καταληκτικής σχολικής 
μονάδας και γ) παιδιά εκπαιδευτικών που υπηρετούν 
με πενταετή θητεία στο Πειραματικό Δημοτικό ή στο 
συνδεδεμένο Νηπιαγωγείο ή στο συνδεδεμένο Γ υμνάσιο 

ή στο συνδεδεμένο Λύκειο (εάν υφίστανται) και δεν 
αποχωρούν από το σχολείο στο τέλος της σχολικής 
χρονιάς, κατά την οποία διεξάγεται η κλήρωση. Αρχι¬ 
κά κληρώνονται οι δίδυμοι/ες ή τρίδυμοι/ες αδελφοί/ 
ες ή υιοθετημένοι/ες αδελφοί/ες εκείνων των μαθη¬ 
τών/τριών που έχουν επιλεγεί στην γενική κλήρωση. 
Οι τυχόν κενές θέσεις που δεν έχουν καλυφθεί με την 
προηγούμενη κατηγορία καλύπτονται από μαθητές και 
μαθήτριες της κατηγορίας (β). Αν υπάρχουν ακόμη κενές 
θέσεις, αυτές καλύπτονται από μαθητές και μαθήτριες 
της κατηγορίας (γ). Στη περίπτωση αυτή προτεραιότη¬ 
τα έχουν τα παιδιά εκπαιδευτικών του Δημοτικού και 
ακολουθούν τα παιδιά των εκπαιδευτικών του συνδε- 
δεμένου Νηπιαγωγείου, του συνδεδεμένου Γυμνασίου 
και του συνδεδεμένου Λυκείου. Την τυπική εγκυρότητα 
της κλήρωσης εγγυάται με την παρουσία του το ΕΠ.Ε.Σ. 
του Πειραματικού Σχολείου (Δημοτικού). 

Παράλληλα, για την πλήρωση των κενών θέσεων, που 
τυχόν θα παραμείνουν μετά την ειδική κλήρωση επι¬ 
λογής του 20% ή θα δημιουργηθούν κατά τη διάρκεια 
του διδακτικού έτους, καταρτίζονται την ίδια ημέρα δύο 
πίνακες, ένας για τους μαθητές και ένας για τις μαθή¬ 
τριες, στους οποίους αναγράφονται κατά σειρά μέχρι 
30 μαθητές ή μαθήτριες, σε κάθε πίνακα αντίστοιχα, 
οι οποίοι επιλέγονται ως επιλαχόντες με κλήρωση που 
γίνεται μεταξύ των μαθητών και μαθητριών που δεν 
κληρώθηκαν για την κάλυψη των προβλεπόμενων κε¬ 
νών θέσεων. Για την περίπτωση των επιλαχόντων δεν 
υφίσταται κλήρωση ειδικών κατηγοριών. 

Αμέσως μετά τη διεξαγωγή των κληρώσεων και τη 
σύνταξη του σχετικού πρακτικού από την επιτροπή 
των γονέων και κηδεμόνων, το ΕΠ.Ε.Σ. επικυρώνει το 
αποτέλεσμα και γνωστοποιεί με σχετική έγγραφη ανα¬ 
κοίνωση τα ονόματα των μαθητών και μαθητριών που 
καταλαμβάνουν τις καθορισμένες θέσεις. Με παράλληλη 
ανακοίνωσή του γνωστοποιεί επίσης τους δυο πίνακες 
με τους επιλαχόντες της προηγούμενης παραγράφου, 
των οποίων η ισχύς παύει με τη λήξη των μαθημάτων 
του διδακτικού έτους 2015-2016. Οι παραπάνω ανακοι¬ 
νώσεις αναρτώνται στην ιστοσελίδα και στον πίνακα 
ανακοινώσεων του Σχολείου. 

Οι κενές θέσεις των λοιπών τάξεων, πλην της Α', για 
κάθε Πειραματικό Δημοτικό Σχολείο καλύπτονται με 
κλήρωση, εφόσον οι ενδιαφερόμενοι είναι περισσό¬ 
τεροι από τον αριθμό των κενών θέσεων, και ύστερα 
από σχετική προκήρυξη που αναρτάται στον πίνακα 
ανακοινώσεων και την ιστοσελίδα του Πειραματικού 
Σχολείου. Η κλήρωση διενεργείται στο διάστημα από 1 
έως 8 Σεπτεμβρίου το αργότερο και σε κάθε περίπτωση 
πριν από την έναρξη των μαθημάτων, με τη διαδικασία 
που καθορίζεται στις προηγούμενες παραγράφους και 
με την ευθύνη των οργάνων διοίκησης της σχολικής 
μονάδας. 

Γ. Εισαγωγή μαθητών και σχετικές ρυθμίσεις στα Πει¬ 
ραματικά Γυμνάσια για το σχολικό έτος 2015-2016. 

Γ ια τα υφιστάμενα Πειραματικά Δημοτικά Σχολεία και 
Γ υμνάσια, τα οποία συνδέονται μεταξύ τους, οι απόφοι¬ 
τοι του Δημοτικού Σχολείου θα εγγραφούν, εφόσον το 
επιθυμούν, αυτοδίκαια στο συνδεδεμένο Γυμνάσιο. Στην 
περίπτωση που ο αριθμός των αιτούντων αποφοίτων 
υπερβαίνει τον αριθμό των διαθέσιμων θέσεων, τότε ο 
τελευταίος αυξάνεται αναλόγως. 


Κλήρωση θα διενεργηθεί για τη συμπλήρωση τυχόν 
κενών θέσεων και μόνο. Αν το Πειραματικό Γυμνάσιο 
δεν συνδέεται με Πειραματικό Δημοτικό Σχολείο, η ει¬ 
σαγωγή των μαθητών/τριών θα γίνει αποκλειστικά με 
κλήρωση. 

Οι ενδιαφερόμενοι γονείς και κηδεμόνες για την εισα¬ 
γωγή των μαθητών στο Γυμνάσιο οφείλουν να υποβά¬ 
λουν ηλεκτρονικά αίτηση στην ηλεκτρονική πλατφόρμα 
της Δ.Ε.Π.Π.Σ., στην οποία θα δηλώνουν το Πειραματικό 
Γυμνάσιο που επιθυμούν, κατά το χρονικό διάστημα 
από 22 Μάίου έως και 9 Ιουνίου 2015. Οι καταστάσεις 
των υποψηφίων μαθητών/τριών θα αναρτηθούν στο δι¬ 
αδίκτυο και στον πίνακα ανακοινώσεων του σχολείου 
μετά την λήξη της προθεσμίας υποβολής των αιτήσεων. 

Τα έγγραφα, τα οποία ορίζει ο νόμος για την εγγραφή 
των μαθητών, συμπεριλαμβανομένων και αυτών που τυ¬ 
χόν δικαιολογούν την ένταξη των μαθητών στην ειδική 
κλήρωση του 20%, θα κατατεθούν από τους γονείς και 
κηδεμόνες των μαθητών που θα κληρωθούν, μετά την 
ολοκλήρωση της διαδικασίας της κλήρωσης και στο 
πλαίσιο της διαδικασίας εγγραφής. 

Μετά τη λήξη της προβλεπόμενης προθεσμίας υπο¬ 
βολής αιτήσεων, αν ο συνολικός αριθμός των υποψη¬ 
φίων μαθητών και μαθητριών είναι ίσος ή μικρότερος 
από τον αριθμό των προβλεπόμενων θέσεων, το οικείο 
ΕΠ.Ε.Σ. αποφασίζει την εισαγωγή όλων ανεξαιρέτως των 
υποψηφίων. Αν αντίθετα ο συνολικός αριθμός των υπο¬ 
ψηφίων μαθητών και μαθητριών είναι μεγαλύτερος από 
τον αριθμό των προβλεπόμενων θέσεων, επιλέγονται 
με κλήρωση (γενική και ειδική), σε ίσο αριθμό από κάθε 
φύλο, όσοι μαθητές ή όσες μαθήτριες απαιτούνται για 
την πλήρωση οπωσδήποτε όλων των θέσεων. 

Η ανωτέρω κλήρωση θα διεξαχθεί τη Δευτέρα, 22 
Ιουνίου 2015 μέσα στο οικείο διδακτήριο και ενώπιον 
των ενδιαφερομένων γονέων, από τριμελή επιτροπή 
γονέων, που ορίζεται από τους ίδιους. Η επιτροπή επι¬ 
δεικνύει στους παρευρισκόμενους κάθε κλήρο πριν τον 
διπλώσει και τον τοποθετήσει στην κληρωτίδα. Τους 
κλήρους τραβούν οι παρευρισκόμενοι γονείς με τη σει¬ 
ρά. Το έργο της επιτροπής λήγει με τη σύνταξη ειδικού 
σχετικού πρακτικού. Αρχικά θα διεξαχθεί η γενική κλή¬ 
ρωση, σύμφωνα με την οποία θα επιλεγεί το 80% των 
προκηρυσσομένων θέσεων, στην οποία θα συμμετέχουν 
όλοι οι υποψήφιοι μαθητές και μαθήτριες. 

Στη συνέχεια θα διεξαχθεί η ειδική κλήρωση, με την 
οποία θα επιλεγεί το 20% των προκηρυσσομένων θέσε¬ 
ων για μαθητές και μαθήτριες οι οποίοι είναι: α) δίδυμοι/ 
ες ή τρίδυμοι/ες ή υιοθετημένοι/ες αδελφοί/ες μαθητών 
ή μαθητριών που κληρώθηκαν και έχουν γεννηθεί το ίδιο 
έτος, β) αδελφοί/ες μαθητών/τριών που ήδη φοιτούν στο 
Πειραματικό Γ υμνάσιο ή στο συνδεδεμένο Πειραματικό 
Λύκειο, Δημοτικό ή Νηπιαγωγείο (εάν υφίστανται) και 
δεν φοιτούν στην τάξη αποφοίτησης της καταληκτικής 
σχολικής μονάδας και γ) παιδιά εκπαιδευτικών που υπη¬ 
ρετούν με πενταετή θητεία στο Πειραματικό Γ υμνάσιο ή 
στο συνδεδεμένο Λύκειο ή στο συνδεδεμένο Δημοτικό 
ή στο συνδεδεμένο Νηπιαγωγείο (εάν υφίστανται) και 
δεν αποχωρούν από το σχολείο στο τέλος της σχολικής 
χρονιάς, κατά την οποία διεξάγεται η κλήρωση. Αρχικά 
κληρώνονται οι δίδυμοι/ες ή τρίδυμοι/ες αδελφοί/ες ή 
υιοθετημένοι/ες αδελφοί/ες εκείνων των μαθητών/τριών 
που έχουν επιλεγεί στην γενική κλήρωση. Οι τυχόν κενές 
θέσεις που δεν έχουν καλυφθεί με την προηγούμενη 

κατηγορία καλύπτονται από μαθητές και μαθήτριες της 
κατηγορίας (β). Αν υπάρχουν ακόμη κενές θέσεις, αυτές 
καλύπτονται από μαθητές και μαθήτριες της κατηγο¬ 
ρίας (γ). Στη περίπτωση αυτή προτεραιότητα έχουν 
τα παιδιά εκπαιδευτικών του Γυμνασίου και ακολου¬ 
θούν τα παιδιά των εκπαιδευτικών του συνδεδεμένου 
Νηπιαγωγείου, του συνδεδεμένου Δημοτικού και του 
συνδεδεμένου Λυκείου. Την τυπική εγκυρότητα της κλή¬ 
ρωσης εγγυάται με την παρουσία του το ΕΠ.Ε.Σ. του 
Πειραματικού Σχολείου (Γυμνασίου). 

Παράλληλα, για την πλήρωση των κενών θέσεων, που 
τυχόν θα παραμείνουν μετά την ειδική κλήρωση επι¬ 
λογής του 20% ή θα δημιουργηθούν κατά τη διάρκεια 
του διδακτικού έτους, καταρτίζονται την ίδια ημέρα δύο 
πίνακες, ένας για τους μαθητές και ένας για τις μαθή¬ 
τριες, στους οποίους αναγράφονται κατά σειρά μέχρι 
30 μαθητές ή μαθήτριες, σε κάθε πίνακα αντίστοιχα, 
οι οποίοι επιλέγονται ως επιλαχόντες με κλήρωση που 
γίνεται μεταξύ των μαθητών και μαθητριών που δεν 
κληρώθηκαν για την κάλυψη των προβλεπόμενων κε¬ 
νών θέσεων. Για την περίπτωση των επιλαχόντων δεν 
υφίσταται κλήρωση ειδικών κατηγοριών. 

Αμέσως μετά τη διεξαγωγή των κληρώσεων και τη 
σύνταξη του σχετικού πρακτικού από την επιτροπή 
των γονέων και κηδεμόνων, το ΕΠ.Ε.Σ. επικυρώνει το 
αποτέλεσμα και γνωστοποιεί με σχετική έγγραφη ανα¬ 
κοίνωση τα ονόματα των μαθητών και μαθητριών που 
καταλαμβάνουν τις καθορισμένες θέσεις. Με παράλληλη 
ανακοίνωσή του γνωστοποιεί επίσης τους δυο πίνακες 
με τους επιλαχόντες της προηγούμενης παραγράφου, 
των οποίων η ισχύς παύει με τη λήξη των μαθημάτων 
του διδακτικού έτους 2015-2016. Οι παραπάνω ανακοι¬ 
νώσεις αναρτώνται στην ιστοσελίδα και στον πίνακα 
ανακοινώσεων του Σχολείου. 

Η πλήρωση τυχόν κενών θέσεων στις Β' και Γ' τάξεις 
των Πειραματικών Γυμνασίων για το σχολικό έτος 2015- 
16, θα γίνει με εξετάσεις, με την ευθύνη των οργάνων 
διοίκησης του σχολείου και ύστερα από σχετική προ¬ 
κήρυξη που αναρτάται στον πίνακα ανακοινώσεων και 
την ιστοσελίδα του σχολείου. 

Δ. Εισαγωγή μαθητών και σχετικές ρυθμίσεις στα Πει¬ 
ραματικά Λύκεια για το σχολικό έτος 2015-2016. 

Για τα υφιστάμενα Πειραματικά Γυμνάσια και Λύκεια, 
τα οποία συνδέονται μεταξύ τους, οι απόφοιτοι του 
Γ υμνασίου έχουν δικαίωμα εγγραφής στη Α' τάξη του 
συνδεδεμένου Λυκείου. Στην περίπτωση που ο αριθ¬ 
μός των αιτούντων αποφοίτων υπερβαίνει τον αριθμό 
των διαθέσιμων θέσεων, τότε ο τελευταίος αυξάνεται 
αναλόγως. 

Κλήρωση θα διενεργηθεί για τη συμπλήρωση τυχόν 
κενών θέσεων και μόνο. Αν το Πειραματικό Λύκειο δε 
συνδέεται με Πειραματικό Γυμνάσιο, η εισαγωγή των 
μαθητών/τριών θα γίνει αποκλειστικά με κλήρωση. 

Οι ενδιαφερόμενοι γονείς και κηδεμόνες για την ει¬ 
σαγωγή των μαθητών/τριών στο Λύκειο οφείλουν να 
υποβάλουν ηλεκτρονικά αίτηση στην ηλεκτρονική πλατ¬ 
φόρμα της Δ.Ε.Π.Π.Σ., στην οποία θα δηλώνουν το Πειρα¬ 
ματικό Λύκειο που επιθυμούν, κατά το χρονικό διάστημα 
από 22 Μαΐου έως και 9 Ιουνίου 2015. Οι καταστάσεις 
των υποψηφίων μαθητών/τριών θα αναρτηθούν στο δι¬ 
αδίκτυο και στον πίνακα ανακοινώσεων του σχολείου 
μετά τη λήξη της προθεσμίας υποβολής των αιτήσεων. 


Τα έγγραφα, τα οποία ορίζει ο νόμος για την εγγραφή 
των μαθητών, συμπεριλαμβανομένων και αυτών που τυ¬ 
χόν δικαιολογούν την ένταξη των μαθητών στην ειδική 
κλήρωση του 20%, θα κατατεθούν από τους γονείς και 
κηδεμόνες των μαθητών που θα κληρωθούν, μετά την 
ολοκλήρωση της διαδικασίας της κλήρωσης και στο 
πλαίσιο της διαδικασίας εγγραφής. 

Μετά τη λήξη της προβλεπόμενης προθεσμίας υπο¬ 
βολής αιτήσεων, αν ο συνολικός αριθμός των υποψη¬ 
φίων μαθητών και μαθητριών είναι ίσος ή μικρότερος 
από τον αριθμό των προβλεπόμενων θέσεων, το οικείο 
ΕΠ.Ε.Σ. αποφασίζει την εισαγωγή όλων ανεξαιρέτως των 
υποψηφίων. Αν αντίθετα ο συνολικός αριθμός των υπο¬ 
ψηφίων μαθητών και μαθητριών είναι μεγαλύτερος από 
τον αριθμό των προβλεπόμενων θέσεων, επιλέγονται 
με κλήρωση (γενική και ειδική), σε ίσο αριθμό από κάθε 
φύλο, όσοι μαθητές ή όσες μαθήτριες απαιτούνται για 
την πλήρωση οπωσδήποτε όλων των θέσεων. 

Η ανωτέρω κλήρωση θα διεξαχθεί τη Δευτέρα, 22 
Ιουνίου 2015 μέσα στο οικείο διδακτήριο και ενώπιον 
των ενδιαφερομένων γονέων, από τριμελή επιτροπή 
γονέων, που ορίζεται από τους ίδιους. Η επιτροπή επι¬ 
δεικνύει στους παρευρισκόμενους κάθε κλήρο πριν τον 
διπλώσει και τον τοποθετήσει στην κληρωτίδα. Τους 
κλήρους τραβούν οι παρευρισκόμενοι γονείς με τη σει¬ 
ρά. Το έργο της επιτροπής λήγει με τη σύνταξη ειδικού 
σχετικού πρακτικού. Αρχικά θα διεξαχθεί η γενική κλή¬ 
ρωση, σύμφωνα με την οποία θα επιλεγεί το 80% των 
προκηρυσσομένων θέσεων, στην οποία θα συμμετέχουν 
όλοι οι υποψήφιοι μαθητές και μαθήτριες. 

Στη συνέχεια θα διεξαχθεί η ειδική κλήρωση, με την 
οποία θα επιλεγεί το 20% των προκηρυσσομένων θέσε¬ 
ων για μαθητές και μαθήτριες οι οποίοι είναι: α) δίδυμοι/ 
ες ή τρίδυμοι/ες ή υιοθετημένοι/ες αδελφοί/ες μαθητών 
ή μαθητριών που κληρώθηκαν και έχουν γεννηθεί το ίδιο 
έτος, β) αδελφοί/ες μαθητών/τριών που ήδη φοιτούν στο 
Πειραματικό Λύκειο ή στο συνδεδεμένο Πειραματικό 
Γυμνάσιο, Δημοτικό ή Νηπιαγωγείο (εάν υφίστανται) και 
δεν φοιτούν στην τάξη αποφοίτησης της καταληκτικής 
σχολικής μονάδας και γ) παιδιά εκπαιδευτικών που υπη¬ 
ρετούν με πενταετή θητεία στο Πειραματικό Λύκειο ή 
στο συνδεδεμένο Γ υμνάσιο ή στο συνδεδεμένο Δημοτι¬ 
κό ή στο συνδεδεμένο Νηπιαγωγείο (εάν υφίστανται) και 
δεν αποχωρούν από το σχολείο στο τέλος της σχολικής 
χρονιάς, κατά την οποία διεξάγεται η κλήρωση. Αρχι¬ 
κά κληρώνονται οι δίδυμοι/ες ή τρίδυμοι/ες αδελφοί/ 
ες ή υιοθετημένοι/ες αδελφοί/ες εκείνων των μαθη¬ 
τών/τριών που έχουν επιλεγεί στην γενική κλήρωση. 
Οι τυχόν κενές θέσεις που δεν έχουν καλυφθεί με την 
προηγούμενη κατηγορία καλύπτονται από μαθητές και 
μαθήτριες της κατηγορίας (β). Αν υπάρχουν ακόμη κενές 
θέσεις, αυτές καλύπτονται από μαθητές και μαθήτριες 
της κατηγορίας (γ). Στη περίπτωση αυτή προτεραιότητα 
έχουν τα παιδιά εκπαιδευτικών του Λυκείου και ακολου¬ 
θούν τα παιδιά των εκπαιδευτικών του συνδεδεμένου 
Νηπιαγωγείου, του συνδεδεμένου Δημοτικού και του 
συνδεδεμένου Γυμνασίου. Την τυπική εγκυρότητα της 
κλήρωσης εγγυάται με την παρουσία του το ΕΠ.Ε.Σ. του 
Πειραματικού Σχολείου (Λυκείου). 

Παράλληλα, για την πλήρωση των κενών θέσεων, που 
τυχόν θα παραμείνουν μετά την ειδική κλήρωση επι¬ 
λογής του 20% ή θα δημιουργηθούν κατά τη διάρκεια 
του διδακτικού έτους, καταρτίζονται την ίδια ημέρα δύο 

πίνακες, ένας για τους μαθητές και ένας για τις μαθή¬ 
τριες, στους οποίους αναγράφονται κατά σειρά μέχρι 
30 μαθητές ή μαθήτριες, σε κάθε πίνακα αντίστοιχα, 
οι οποίοι επιλέγονται ως επιλαχόντες με κλήρωση που 
γίνεται μεταξύ των μαθητών και μαθητριών που δεν 
κληρώθηκαν για την κάλυψη των προβλεπόμενων κε¬ 
νών θέσεων. Για την περίπτωση των επιλαχόντων δεν 
υφίσταται κλήρωση ειδικών κατηγοριών. 

Αμέσως μετά τη διεξαγωγή των κληρώσεων και τη 
σύνταξη του σχετικού πρακτικού από την επιτροπή 
των γονέων και κηδεμόνων, το ΕΠ.Ε.Σ. επικυρώνει το 
αποτέλεσμα και γνωστοποιεί με σχετική έγγραφη ανα¬ 
κοίνωση τα ονόματα των μαθητών και μαθητριών που 
καταλαμβάνουν τις καθορισμένες θέσεις. Με παράλληλη 
ανακοίνωσή του γνωστοποιεί επίσης τους δυο πίνακες 
με τους επιλαχόντες της προηγούμενης παραγράφου, 
των οποίων η ισχύς παύει με τη λήξη των μαθημάτων 
του διδακτικού έτους 2015-2016. Οι παραπάνω ανακοι¬ 
νώσεις αναρτώνται στην ιστοσελίδα και στον πίνακα 
ανακοινώσεων του Σχολείου. 

Η πλήρωση τυχόν κενών θέσεων στις Β' και Γ' τάξεις 
των Πειραματικών Λυκείων για το σχολικό έτος 2015- 
16 θα γίνει με εξετάσεις, με την ευθύνη των οργάνων 
διοίκησης του σχολείου και ύστερα από σχετική προ¬ 
κήρυξη που αναρτάται στον πίνακα ανακοινώσεων και 
την ιστοσελίδα του σχολείου. 

Ε. Εισαγωγή μαθητών και σχετικές ρυθμίσεις στα Πρό¬ 
τυπα Γυμνάσια για το σχολικό έτος 2015-2016. 

Η εισαγωγή όλων των μαθητών/τριών στην Α' τάξη 
των Προτύπων Γυμνασίων θα γίνει με γραπτή δοκιμα¬ 
σία, η οποία θα πραγματοποιηθεί σε όλα τα Πρότυπα 
Γ υμνάσια στις 22 Ιουνίου 2015. 

Με την ανωτέρω διαδικασία οι μαθητές/τριες αξιολο¬ 
γούνται σε γνώσεις και δεξιότητες που απέκτησαν κατά 
τη διάρκεια της φοίτησης τους στο Δημοτικό Σχολείο, 
σχετικές με τη Νεοελληνική Γλώσσα και τα Μαθηματικά. 
Οι μαθητές/τριες θα εξεταστούν στα παραπάνω πεδία, 
στο πλαίσιο μιας ενιαίας δίωρης δοκιμασίας. Ειδικότερα: 

• Στη Νεοελληνική Γλώσσα ελέγχονται οι ικανότητες 
των μαθητών/τριών στην ανάγνωση, στην κατανόηση 
γραπτών κειμένων ποικίλων ειδών και περιεχομένου 
(λογοτεχνικά κείμενα, απλά άρθρα εφημερίδων ή περι¬ 
οδικών κ.λπ.) και στην παραγωγή γραπτού λόγου. 

• Στα Μαθηματικά ελέγχονται οι ικανότητες των 
μαθητών/τριών στην κατανόηση και επίλυση προβλη¬ 
μάτων που αντιστοιχούν στο γνωστικό τους επίπεδο. 
Σε ορισμένες περιπτώσεις θα απαιτείται η διατύπωση 
αιτιολόγησης και μαθηματικού συλλογισμού. 

Οι γονείς και κηδεμόνες των μαθητών/τριών, που εν- 
διαφέρονται για τη συμμετοχή των παιδιών τους στη 
γραπτή δοκιμασία για την εισαγωγή σε Πρότυπο Γυμνά- 
σιο, οφείλουν να υποβάλουν ηλεκτρονικά αίτηση στην 
ηλεκτρονική πλατφόρμα της Δ.Ε.Π.Π.Σ. από 22 Μάίου 
έως και 9 Ιουνίου 2015. Συγκεκριμένα, εισέρχονται στο 
σύστημα της πλατφόρμας και συμπληρώνουν την αί¬ 
τηση σύμφωνα με τις οδηγίες. Επιπλέον, τυπώνουν το 
δελτίο εξεταζομένου από το σύστημα. Οι μαθητές και 
οι μαθήτριες προσέρχονται στις εξετάσεις με το δελτίο 
εξεταζόμενου που έχουν εκτυπώσει από το σύστημα και 
ένα πιστοποιητικό ταυτοπροσωπίας (εκδίδεται από τα 
ΚΕΠ, τον Δήμο ή την Αστυνομία), ή αστυνομική ταυτό¬ 
τητα ή διαβατήριο. 


Οι καταστάσεις των υποψηφίων μαθητών/τριών θα 
αναρτηθούν στο διαδίκτυο και στον πίνακα ανακοι¬ 
νώσεων του σχολείου με τη λήξη των αιτήσεων. Το 
αμέσως επόμενο διάστημα και σε κάθε περίπτωση όχι 
μετά τις 12 Ιουνίου, οι γονείς και κηδεμόνες θα πρέπει 
να ελέγξουν με προσοχή τα στοιχεία των υποψηφίων, 
όπως αυτά αναρτήθηκαν στις καταστάσεις και στην 
περίπτωση κάποιου λάθους να προσέλθουν στο Σχολείο 
για να ζητήσουν τη διόρθωσή του. 

Οι Φυσικώς Αδύνατοι (Φ.Α.) μαθητές/τριες εξετάζο¬ 
νται, όπως προβλέπεται από τη σχετική νομοθεσία από 
επιτροπή εκπαιδευτικών του σχολείου. Οι γονείς και 
οι κηδεμόνες των εν λόγω μαθητών/τριών οφείλουν 
να υποβάλουν τα σχετικά δικαιολογητικά στο σχολείο 
της επιλογής τους, κατά το διάστημα από 10 έως 12 
Ιουνίου 2015. 

Η επιλογή των θεμάτων που θα εξεταστούν οι μαθη- 
τές/τριες θα γίνει με ευθύνη της Δ.Ε.Π.Π.Σ. από επιστη¬ 
μονική επιτροπή που θα συσταθεί για αυτό τον σκοπό. 
Τα θέματα θα αποσταλούν ηλεκτρονικά στα πρότυπα 
Γ υμνάσια από την εν λόγω επιτροπή στις 22 Ιουνίου 2015 
το πρωί, πριν από την εξέταση και θα αναπαραχθούν, 
ώστε να μοιρασθούν στους υποψήφιους με ευθύνη των 
ΕΠ.Ε.Σ. Οι προδιαγραφές των θεμάτων, καθώς και πα¬ 
ραδείγματα σχετικά με τη συνολική εξέταση σε κάθε 
αντικείμενο θα αναρτηθούν το τρίτο δεκαήμερο του Μα- 
ΐου 2015 στην ιστοσελίδα της ΔΕΠΠΣ. Η προετοιμασία, 
η οργάνωση, η διεξαγωγή της δοκιμασίας (τεστ) και η 
αξιολόγηση των γραπτών των μαθητών θα πραγματο¬ 
ποιηθεί από επιτροπές που θα συσταθούν με ευθύνη 
των ΕΠ.Ε.Σ. των Προτύπων Γυμνασίων. Η ανακοίνωση 
των εισακτέων και των επιλαχόντων/ουσών μαθητών/ 
τριών θα γίνει ανά σχολείο με ευθύνη του οικείου ΕΠ.Ε.Σ. 
Οι ανακοινώσεις θα αναρτηθούν στην ιστοσελίδα και 
στον πίνακα ανακοινώσεων του σχολείου. 

Ειδικότερα σχετικά με τη διεξαγωγή της δοκιμασίας: 

Το ονοματεπώνυμο και τα λοιπά στοιχεία των μαθη¬ 
τών/τριών στα φύλλα εξετάσεων θα καλύπτονται με 
την επίδοση των θεμάτων και με ευθύνη των επιτηρη¬ 
τών της αίθουσας. Τα γραπτά δοκίμια βαθμολογούνται 
από 0 έως 120 μόρια (60 μόρια ανά γνωστικό πεδίο) 
με άριστα τα 120 μόρια. Η βαθμολόγηση τους θα γίνει 
από δύο βαθμολογητές για κάθε γνωστικό πεδίο. Εάν η 
διαφορά του βαθμού μεταξύ του πρώτου και του δεύ¬ 
τερου βαθμολογητή είναι μικρότερη ή ίση με 9 μόρια, 
τότε ως τελικός βαθμός του γνωστικού πεδίου ορίζεται 
ο μέσος όρος του βαθμού των δύο βαθμολογητών. Αν 
η διαφορά μεταξύ των δύο βαθμολογητών είναι με¬ 
γαλύτερη από 9 μόρια, τότε το γραπτό οδηγείται σε 
αναβαθμολόγηση. Στην περίπτωση αναβαθμολόγησης 
καλύπτονται οι βαθμοί των δύο πρώτων βαθμολογητών 
και προωθείται το γραπτό σε τρίτο βαθμολογητή. Ο τε¬ 
λικός βαθμός του γραπτού προκύπτει από τον μέσο όρο 
των βαθμών του τρίτου βαθμολογητή και του βαθμού 
του ενός εκ των δύο πρώτων βαθμολογητών που είναι 
πλησιέστερος προς αυτόν του τρίτου. Αν ο βαθμός του 
τρίτου βαθμολογητή είναι στο μέσο όρο των βαθμών 
των δύο πρώτων βαθμολογητών, ανεξάρτητα από τη 
διαφορά, τότε ο βαθμός του γραπτού είναι ο βαθμός 
του 3ου βαθμολογητή. Σε περίπτωση ισοβαθμίας στην 
τελευταία θέση των επιτυχόντων, γίνεται κλήρωση με¬ 
ταξύ των ισοβαθμούντων ενώπιον του ΕΠ.Ε.Σ. και των 
ενδιαφερομένων γονέων και κηδεμόνων. 

Όλοι οι μη εισακτέοι μαθητές/τριες θεωρούνται επιλα- 
χόντες/ επιλαχούσες με σειρά κατάταξης που ορίζεται 
από τη βαθμολογική τους επίδοση. 

Η πλήρωση τυχόν κενών θέσεων στις Β' και Γ' τάξεις 
των Προτύπων Γυμνασίων για το σχολικό έτος 2015- 
2016 θα γίνει με εξετάσεις,με την ευθύνη των οργάνων 
διοίκησης του σχολείου και ύστερα από σχετική προ¬ 
κήρυξη που αναρτάται στον πίνακα ανακοινώσεων και 
την ιστοσελίδα του σχολείου. 

ΣΤ. Εισαγωγή μαθητών και σχετικές ρυθμίσεις στα 
Πρότυπα Λύκεια για το σχολικό έτος 2015-2016. 

Για τα υφιστάμενα Πρότυπα Γυμνάσια και Λύκεια, τα 
οποία συνδέονται μεταξύ τους, οι απόφοιτοι του Γυ¬ 
μνασίου έχουν δικαίωμα εγγραφής στη Α' τάξη του 
συνδεδεμένου Λυκείου. Στην περίπτωση που ο αριθ¬ 
μός των αιτούντων αποφοίτων υπερβαίνει τον αριθμό 
των διαθέσιμων θέσεων, τότε ο τελευταίος αυξάνεται 
αναλόγως. Η κάλυψη τυχόν κενών θέσεων θα γίνει με 
την ίδια διαδικασία, με την οποία επιλέχθηκαν αρχικά 
οι μαθητές/τριες που θα φοιτούν στην ίδια τάξη (Α' 
Λυκείου) το σχολικό έτος 2015-2016, ήτοι με κλήρωση. 

Οι ενδιαφερόμενοι γονείς και κηδεμόνες για την εισα¬ 
γωγή των μαθητών στο Λύκειο οφείλουν να υποβάλουν 
ηλεκτρονικά αίτηση στην ηλεκτρονική πλατφόρμα της 
Δ.Ε.Π.Π.Σ., στην οποία θα δηλώνουν το Πρότυπο Λύκειο 
που επιθυμούν, κατά το χρονικό διάστημα από 22 Μαΐου 
έως και 9 Ιουνίου 2015. Οι καταστάσεις των υποψηφίων 
μαθητών/τριών θα αναρτηθούν στο διαδίκτυο και στον 
πίνακα ανακοινώσεων του σχολείου μετά τη λήξη της 
προθεσμίας υποβολής των αιτήσεων. 

Τα έγγραφα, τα οποία ορίζει ο νόμος για την εγγραφή 
των μαθητών, συμπεριλαμβανομένων και αυτών που τυ¬ 
χόν δικαιολογούν την ένταξη των μαθητών στην ειδική 
κλήρωση του 20%, θα κατατεθούν από τους γονείς και 
κηδεμόνες των μαθητών που θα κληρωθούν, μετά την 
ολοκλήρωση της διαδικασίας της κλήρωσης και στο 
πλαίσιο της διαδικασίας εγγραφής. 

Μετά τη λήξη της προβλεπόμενης προθεσμίας υπο¬ 
βολής αιτήσεων, αν ο συνολικός αριθμός των υποψη¬ 
φίων μαθητών και μαθητριών είναι ίσος ή μικρότερος 
από τον αριθμό των προβλεπόμενων θέσεων, το οικείο 
ΕΠ.Ε.Σ. αποφασίζει την εισαγωγή όλων ανεξαιρέτως των 
υποψηφίων. Αν αντίθετα ο συνολικός αριθμός των υπο¬ 
ψηφίων μαθητών και μαθητριών είναι μεγαλύτερος από 
τον αριθμό των προβλεπόμενων θέσεων, επιλέγονται 
με κλήρωση (γενική και ειδική), σε ίσο αριθμό από κάθε 
φύλο, όσοι μαθητές ή όσες μαθήτριες απαιτούνται για 
την πλήρωση οπωσδήποτε όλων των θέσεων. 

Η ανωτέρω κλήρωση θα διεξαχθεί τη Δευτέρα, 22 
Ιουνίου 2015 μέσα στο οικείο διδακτήριο και ενώπιον 
των ενδιαφερομένων γονέων, από τριμελή επιτροπή 
γονέων, που ορίζεται από τους ίδιους. Η επιτροπή επι¬ 
δεικνύει στους παρευρισκόμενους κάθε κλήρο πριν τον 
διπλώσει και τον τοποθετήσει στην κληρωτίδα. Τους 
κλήρους τραβούν οι παρευρισκόμενοι γονείς με τη σει¬ 
ρά. Το έργο της επιτροπής λήγει με τη σύνταξη ειδικού 
σχετικού πρακτικού. Αρχικά θα διεξαχθεί η γενική κλή¬ 
ρωση, σύμφωνα με την οποία θα επιλεγεί το 80% των 
προκηρυσσομένων θέσεων, στην οποία θα συμμετέχουν 
όλοι οι υποψήφιοι μαθητές και μαθήτριες. 

Στη συνέχεια θα διεξαχθεί η ειδική κλήρωση, με την 
οποία θα επιλεγεί το 20% των προκηρυσσομένων θέσε¬ 
ων για μαθητές και μαθήτριες οι οποίοι είναι: α) δίδυμοι/ 


ες ή τρίδυμοι/ες ή υιοθετημένοι/ες αδελφοί/ες μαθητών 
ή μαθητριών που κληρώθηκαν και έχουν γεννηθεί το ίδιο 
έτος, β) αδελφοί/ες μαθητών/τριών που ήδη φοιτούν στο 
Πρότυπο Λύκειο ή στο συνδεδεμένο Πρότυπο Γυμνάσιο 
και δεν φοιτούν στη τάξη αποφοίτησης της καταληκτι¬ 
κής σχολικής μονάδας και γ) παιδιά εκπαιδευτικών που 
υπηρετούν με πενταετή θητεία στο Πρότυπο Λύκειο ή 
στο συνδεδεμένο Γυμνάσιο και δεν αποχωρούν από 
το σχολείο στο τέλος της σχολικής χρονιάς, κατά την 
οποία διεξάγεται η κλήρωση. Αρχικά κληρώνονται οι 
δίδυμοι/ες ή τρίδυμοι/ες αδελφοί/ες ή υιοθετημένοι/ 
ες αδελφοί/ες εκείνων των μαθητών/τριών που έχουν 
επιλεγεί στην γενική κλήρωση. Οι τυχόν κενές θέσεις 
που δεν έχουν καλυφθεί με την προηγούμενη κατηγορία 
καλύπτονται από μαθητές και μαθήτριες της κατηγο¬ 
ρίας (β). Αν υπάρχουν ακόμη κενές θέσεις, αυτές καλύ¬ 
πτονται από μαθητές και μαθήτριες της κατηγορίας (γ). 
Στη περίπτωση αυτή προτεραιότητα έχουν τα παιδιά 
εκπαιδευτικών του Λυκείου και ακολουθούν τα παιδιά 
των εκπαιδευτικών του συνδεδεμένου Γυμνασίου. Την 
τυπική εγκυρότητα της κλήρωσης εγγυάται με την πα¬ 
ρουσία του το ΕΠ.Ε.Σ. του Προτύπου Σχολείου (Λυκείου). 

Παράλληλα, για την πλήρωση των κενών θέσεων, που 
τυχόν θα παραμείνουν μετά την ειδική κλήρωση επι¬ 
λογής του 20% ή θα δημιουργηθούν κατά τη διάρκεια 
του διδακτικού έτους, καταρτίζονται την ίδια ημέρα δύο 
πίνακες, ένας για τους μαθητές και ένας για τις μαθή¬ 
τριες, στους οποίους αναγράφονται κατά σειρά μέχρι 
30 μαθητές ή μαθήτριες, σε κάθε πίνακα αντίστοιχα, 
οι οποίοι επιλέγονται ως επιλαχόντες με κλήρωση που 
γίνεται μεταξύ των μαθητών και μαθητριών που δεν 
κληρώθηκαν για την κάλυψη των προβλεπόμενων κε¬ 
νών θέσεων. Για την περίπτωση των επιλαχόντων δεν 
υφίσταται κλήρωση ειδικών κατηγοριών. 

Αμέσως μετά τη διεξαγωγή των κληρώσεων και τη 
σύνταξη του σχετικού πρακτικού από την επιτροπή 
των γονέων και κηδεμόνων, το ΕΠ.Ε.Σ. επικυρώνει το 
αποτέλεσμα και γνωστοποιεί με σχετική έγγραφη ανα¬ 
κοίνωση τα ονόματα των μαθητών και μαθητριών που 
καταλαμβάνουν τις καθορισμένες θέσεις. Με παράλληλη 
ανακοίνωσή του γνωστοποιεί επίσης τους δυο πίνακες 
με τους επιλαχόντες της προηγούμενης παραγράφου, 
των οποίων η ισχύς παύει με τη λήξη των μαθημάτων 
του διδακτικού έτους 2015-2016. Οι παραπάνω ανακοι¬ 
νώσεις αναρτώνται στην ιστοσελίδα και στον πίνακα 
ανακοινώσεων του Σχολείου. 

Η πλήρωση τυχόν κενών θέσεων στις Β' και Γ' τάξεις 
των Προτύπων Λυκείων για το σχολικό έτος 2015-16 θα 
γίνει με εξετάσεις, με την ευθύνη των οργάνων διοίκη¬ 
σης του σχολείου και ύστερα από σχετική προκήρυξη 
που αναρτάται στον πίνακα ανακοινώσεων και την ιστο¬ 
σελίδα του σχολείου. 

Ζ. Επιμέρους θέματα και λεπτομέρειες που δεν προ- 
βλέπονται στη παρούσα απόφαση ρυθμίζονται με απο¬ 
φάσεις της Διοικούσας Επιτροπής Προτύπων και Πει¬ 
ραματικών Σχολείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 15 Μαίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΑΣΤΑΣΙΟΣ ΚΟΥΡΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοριριί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιι·) 


Ηλεκτρονική Διεύθυνση: ήίίρ://νννννν.βί. 9 Γ - β-πιαϊΙ: ννβόπΐ3δίβΓ.β1@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 















































































